
SINJSKA ALKA 


Napisao Kalisto Perinić 


Kao svake tako će i ove godine naše rodo- 
ljubno dalmatinsko mjesto Sinj proslaviti spo- 
men pobjedu nad Turcima. Proslava počinje 15. 
kolovoza na dan Velike Gospe. Na taj dan odr- 
žava se u Sinju veliki »pazar« (sajam), jer toga 
dana u Sinj hodočasti narod u velikom broju iz 
svih krajeva, a osobito iz cijele zagorske i pri- 
morske Dalmacije. Dolazi narod, da se pokloni 
Gospi Sinjskoj, koja je istodobno i zaštitnica 
»Alke«. 

Alka je sredovječna igra, slična turnirima sre- 
dovječnih vitezova, kojima se Evropa ponosila. 
Ali dok je u Evropi davno već iščezao običaj pri- 
ređivanja takvih turnira, dotle se sinjska »alka« 
održala, pa je danas jedina postojeća priredba 
te vrsti na cijelome svijetu. 

Igra se alkara uglavnom sastoji u tome, da 
se prijavljeni članovi Društva »Alke« u tradi- 
cionalnoj nošnji, oboružani dugačkim kopljem 
u galopu na konju natječu, koji će kopljem 
odbiti i na koplje nataknuti alku (gvozdeni pr- 
sten). Taj gvozdeni prsten — alka visi u visini 
od 10 stopa na užetu rastrtu preko ceste, na 
kojoj se obdržava ta igra. 

Dan 15. kolovoza dan je prave »alke«. Već 
rano ujutro je alkarska sv. misa na starom gra- 
du Sinju. A u tri sata poslije podne počinje igra 
»alke« uz golemo prisustvovanje naroda. 

Tišina . . . zvuk trublje i silan udar konjskoga 
kopita prolomi zrak . . . juri konj, udarajući sve 
jače. Zveči srebro, bljeska nakit, prevrće sablja, 
vijori dolama, dršće koplje. Jeza te hvata, dok 
zastaje . . . strah . . . kad na jedno pedesetak ko- 
raka pred »alku« ispruži se koplje, ispravi alkar, 
zveknu gvožđe, a golem parip pronese sijeda 
starca. Opet trublja i mlad, golobrad momak 
promače ne pogodivši »alku«. Za njim vidiš muža 
u punoj snazi na bijesnu ždrijepcu, ispravivši se 
na uzenđijama oštro cilja i zgađa sredinu. Ne- 
mirna životinja htjela bi da skrene, a energična 
ruka upravlja smjer i smjelo sokolovo oko ne 
preda, ne boji se zapreke. U njem vidiš simbol 
strašne, samoprijegorne borbe našega naroda za 
oslobođenje, jer stoljeća rekoše o rodu našem: 


»Tvome konju i tvome junaštvu 
svud su brodi, gdje god dođe k vodi.« 

Na večer u 10 sati je alkarski »sobet« — ve- 
čera, koju priređuju pobjednici »alke«. 

Zanimljiv je historijat i postanak »alke«. 

Kada su u 18. stoljeću pred silnim osmanlij- 
skim carsvom strepile generacije srednje Evrope, 
a napose Balkana i zemlje naše Hrvatske, sinjska 
je Krajina bila pozorište krvavih borba, teških 
muka i neopisivih zuluma. Te džinovske borbe 
našega naroda proti Turcima nisu pomogle samo 
nama, već i cijeloj zapadnoj Evropi, koju bi 
osmanlijsko kopito lako bilo pregazilo preko 
nas, ali naše prsi bijahu neprobojan zid, a naša 
gruda nepreskočiv jarak polumjesečevu hatu . . . 

Mnoga naša mjesta u Dalmaciji, koja bijahu 
Turcima na udaru bilježe u svojoj prošlosti zlat- 
ne stranice krvavih borba za »Krst časni i slo- 
bodu zlatnu«. Jedno od takvih mjesta jest i mje- 
sto Sinj. Tek 18 km udaljeno od granice Bo- 
sne, onda još Turske, bijaše neprestano tur- 
skom kopitu'na progonu. Pripoljska sela oko 
rijeke Cetine bijahu češće popaljena i uništena, 
a mladost zarobljena. Šetovalo se uvijek, pa se 
naši hajduci zalijetahu i do Livna. Sinj bijaše 
Turcima važna točka, jer ako osvoje Sinj, lako 
bi onda prodrli i u srednju Dalmaciju, pa sve do 
mora. Sinjska tvrđava, danas zvana »Grad«, bi- 
jaše dobro utvrđena i na dobrom položaju, pa 
su je Turci više puta uzalud osvajali. 

Kada je godine 1715. oholi bosanski Serasker 
— Mehmed paša sa silnom vojskom od 80.000 
momaka naumio da osvoji Dalmaciju, udari 
najprije na Sinj. Sedam punih dana opsjedao 
je Mehmed paša tvrdi Sinj, tukao ga iz topova i 
jurišao danju i noću, ali su se hrabri Sinjani bra- 
nili kao lavovi i redom odbijali turske navale. 
Poraz Turaka bio je tolik, da su ih Sinjani na 
svojim brzim konjima gonili sve do rijeke Ce- 
tine. To bijaše uoči Velike Gospe dne 14. kolo- 
voza. Borba, kakve Sinj ne bijaše još doživio. 
Ali su sinjski junaci i vitezovi znali, da se imaju 
boriti na smrt ili život, pa uz Božju pomoć otje- 

rase turski polumjesec iz svog Sinja i spasoše 
Dalmaciju od turskoga kopita. Preko 10 000 Tu- 
raka ostade što bolesnih što pobijenih pod sinj- 
skom tvrđavom. Pa i sam paša pobjegne uz Pro- 
log planinu ostavivši konja, oružje i bogati 
plijen. 

'Ova odlučna pobjeda oslobodila je nesamo 
Sinj, već je i cijelu Dalmaciju očuvala od dalj- 
njeg prodiranja Turaka. Ovaj »Sinjski rat«, 
kako je narod prozvao tu borbu, opjevan je u 
narodnim pjesmama. O junaštvu Sinjana pjeva 
hrvatski pjesnik A. Kačić Miošić: 

»Sinju grade, zlatni buzdovane, 

Sinju grade, gnijezdo sokolovo!« 

Za vječnu uspomenu ove sjajne pobjede usta- 
noviše Sinjani junačku igru »alku«, koju nasta- 
više igrati sve do danas u svom svojem tradicio- 


VRIJEME 

Danas se ljudima i previše žuri. Premalo imaju 
vremena te sve rade po satovima i minutama . . . 
No nije tako uvijek bilo! Pradavni čovjek nije 
vrijeme mjerio satovima! Sve do rimskog cara 
Augusta, za koga se vladanja rodio Isukrst, 
ljudi su u Evropi dnevno vrijeme određivali po 
duljini sjene vlastitog tijela. Međutim su Egip- 
ćani te Babilonci i Asirci već davno prije po- 
znavali sat — sunčani ili vodeni sat. 

Prvi narod, koji je dijelio dan u pojedine 
dijelove, bio je asirski. Asirci su još god. 650. 
prije rođenja Kristova upotrebljavali vodene 
satove. To su bile neke vrsti posuda, iz kojih 
je polako isticala stalna količina vode. Po ispra- 
žnjivanju tih posuda poznalo se vrijeme dana. 
Usred grada Ninive bio je jedan takav sat, koji 
je čuvao posebni čuvar te glasno javljao gra- 
đanima dijelove dana. S vremenom su se posu- 
de vodenih satova usavršile te je bilo takvih, 
koje su brojile satove, a druge, koje su brojile 
manje dijelove. * 

Vodeni sat se zove — klepsidra. Više je vje- 
kova takav sat bio posve primitivan, no kasnije 
su ga Egipćani opremili znakovima i brojkama 
i kazaljkom. Kako je isticala voda, tako se 
sve to niže spuštalo pluto, koje je bilo na nje- 
zinoj površini, i micalo kazaljku, koja je tako 
pokazivala vrijeme. U to doba Egipat je bio 
glavno tržište satova, a prodavao ih je uz bajo- 
slovne svote u sve države. Kad se Pompej god. 
62. prije Krista vratio u Rim kao pobjednik nad 
Mitridatom, donio je sa sobom i znamenitu 
klepsidru kralja Pontusa. Posuda te klepsidre, 
koju je bilo dovoljno samo jednom na dan na- 
puniti, bila je od zlata, a kazaljka joj je bila 
posuta sa sitnim rubinima i safirima. Posebna 

nalnom sjaju i alegoričnoj ozbiljnosti. Ta je igra 
simbol sinjske pobjede, ali treba da bude i sim- 
bol svih Hrvata, po kojemu će sačuvati potom- 
cima hrabrost i ljubav svojih pradjedova za ro- 
đenu grudu. Radi historijskog i tradicionalnog 
i narodnoga herojskog karaktera te pobjede mo- 
žemo se zaista ponositi, da se ta igra sačuvala 
do današnjih dana. 

Dok se kod drugih naroda uspomene na pro- 
šle viteške borbe prikazuju samo u muzejima i 
zbirkama, hrvatski je narod te divne uspomene 
svojih viteških borba vezao sa grobovima naših 
junačkih pradjedova, pa je sve karakteristike 
svoje sjajne prošlosti zbio u jednu živu priču, 
koja se svake godine ponavlja, da pokoljenjima 
služi za primjer, kako se služi domovini i na- 
rodu . . . 


I LJUDI 

četa stražara nekoliko mjeseci morala je ču- 
vati tu dragocjenost od navale mnoštva znati- 
željnika, koji su hrlili u veliku dvoranu na Ka- 
pitol, da vide tu neobičnu rijetkost. 

Germani su u neko doba ovako računali vri- 
jeme: u izlazu sunca izašao bi rob pred šator 
poglavice s dva šljema, od kojih je jedan bio 
pun kamenčića, a drugi prazan. U jednakim po- 
laganim razmacima bacao bi kamenčiće iz punog 
šljema u prazni. Kad je šljem bio prazan, uda- 
rio bi mačem o štit — i to je bila jedinica vre- 
mena .. . U nekim su krajevima brojili vrijeme 
po izoranim brazdama ... U nekim su samo- 
stanima brojili vrijeme po molitvama, koje bi 
izmjenično jedan po jedan molili. 

Nekoliko iza pada rimskog carstva izgubio 
se sat iz zapadne Evrope, pa je bagdadski kalif 
poklonio u znak prijateljstva Karlu Velikom je- 
dan vodeni sat. (Iza god. 800.). To je bilo pravo 
čudovište od sata, kakvo još u carstvu Karla 
Velikoga nisu poznavali. 

U isto je doba jedan samostanac iz Chartressa 
izumio — pješčani sat. U Kini je astronom Haug 
u to vrijeme izradio pješčani sat, koji je kazi- 
vao mjesece, tjedne, satove, putanju sunca, 
mjeseca, svih planeta i ostale astronomske za- 
nimljivosti. 

Prvi sobni sat poklonio je papa Klement VII. 
francuskom kralju god. 1518. 

Prvi žepni sat izradio je Petar Henleni u 
Niirnbergu, a zvali su ga »niirnberško jaje«. 
Doskora su satovi poprimili oblik kruške, ja- 
buke i t. d. te su dobili zvonce, a i njihalo. 

Prvi švicarski urar bio je mladi Richard, koji 
je počeo god. 1680. raditi izvrsne satove. Iza 
njega sve do danas sačuvali su švicarski satovi 
glas prvenstva. 

Danas ima svakakvih oblika satova. Pa i vrlo 
sitnih. A i takvih, koji točno mjere i vrlo malene 
dijelove vremena; nesamo minute, nego i se- 
kunde i desetinske sekunda i t. d. 

Slika desno : 

PROSLAVA „DANA Ž1TA“ U SONTI, NA 
KOJOJ JE UČESTVOVALA VELIKA SKUPINA 
ŽETELACA 


ŽRTVA SESTRE MARIJE 


»Sestra Jasna Marija, povjeravam vašim ru- 
kama ovog mališana. Preporučam vam ga. Za- 
čas ću se opet povratiti.« 

»Težak slučaj, gospodine doktore?« 

»Ni jedan vitalni organ nije povrijeđen, i to 
je sva sreća. Ali gubitak krvi prouzročio je 
toliku slaboću, da sam ozbiljno zabrinut. Čini 
se inače, da je vrlo nježne konstrukcije . . .« 

»Krasnog li dječačića!... Jadni mališan!... 
Znadete li, čiji je? Jeste li obavijestili obitelj 

0 nesreći?« 

»Još ne. Dječak je istom promucao svoje ime 

1 iznova sašao. Samo sam posve jasno razumio 
ime: Drago. Zatim prezime Sirenić, Silvanić . . . 
ili kako je već bilo, nisam dobro razumio. Za- 
sada ne znamo adrese. Još je previše izmučen 
i nije razborito da ga budite. Pitat ćemo ga 
kasnije.« 

Kad je liječnik izašao, sestra sjedne do kre- 
veta malog bolesnika. Dječačić je spavao: Gu- 
sta, vrlo crna valovita kosa, koja je okruži- 
vala nježno i blijedo lišće, isticala se kao tamna 
mrlja na bjelini plahte i uzglavlja. 

Sestra ga je promatrala s majčinskom njež- 
nošću. Najednom grubo . namršti obrve. Te 
crte . . . cijeli izraz . . . jedno sjećanje. 

»Nemoguće! Ne može to biti,« reče povišenim 
glasom zaboravljajući, da nije sama. 

Mališan, čiji je san već postao slabiji, čuvši 
to> otvori oči, pogleda je i zaokruži prestra- 
šeno oko sebe. 

Oh, te oči! Te oči, toliko slične onim drugima, 
činilo se kao da odgovaraju njezinom uskliku 
time, što su se u taj čas otvorile. Ne može biti . . . 
ali . . . jest! 

Kako se najednom prošlost, pokopana daleka 
prošlost, svom snagom povraćala sa svim uspo- 
menama! Sestra Jasna Marija baci se na koljena, 
kao u velikoj pogibelji. 

»Gdje sam? Zašto sam tu?« upita glasić bo- 
lesnog dječaka. 

»JJ bolnici si, mališane moj. Udario si se i . . .« 

»Ah, da! automobil . . . Gurnuo 
me, pao sam . . . strašno je bilo! 

Sad se sjećam. Osjećam se silno 
umoran... Zašto? Tata... 

»Ne misli, ne govori sada. 

»Moraš biti miran. Reci mi samo 
svoje ime i adresu obitelji. Za- 
čas će ovamo doći liječnik, da 
te pogleda. Budi do tada miran, 
a mi ćemo se pobrinuti i oba- 
vijestiti tvoje doma.« 


Napisala F. Celli 

»Zovem se Drago Sirenić: stanujem s ocem, 
koji se zove Milan, u ulici Adunića br . .« 

Očekivala je to prezime, i čuvši ga oćutjela 
je silnu bol. K tome je u toj boli osjećala kao 
neku krivnju, iako nikada nije ništa imala, radi 
radi čega bi sebe prekorila. 

»Majka je umrla prošle godine,« doda dje- 
čačić. 

»Dosta je, Drago. Budi miran, ne govori više. 
Pozvat ćemo liječnika i tvog oca, pa ćeš tada 
pripovjediti njemu i liječniku, kako je došlo do 
toga, da te je automobil pregazio. Počivaj 
sada.« 

Dječak, preslab, poslušno se pokori, položi 
glavicu na uzglavlje i zatvori oči. Sestra Jasna 
Marija iznova sjede pokraj kreveta šapćući mo- 
litve. 

Protiv njene volje misao mlade sestre vrati 
se unatrag u prošlost i kao na filmskom platnu 
gledala je, kako se nižu prizori isprva veseli, 
zatim tužni. 

* 

Bila je jedna vrlo mlada zaručnica, koja je 
zakriljena u obitelji očekivala sa radosnim srcem 
i nasmijanim licem priprave za svoje vjenčanje. 
Zatim najednom dođe promjena, prekid neoče- 
kivan, nenadan ... 

Jednoga jutra čuo se glas, koji je cijeli grad 
uznemirio: Milan Sirenić je pobjegao s ,Nedom 
Nilson, jednom ultramodernom Amerikankom, 
veoma lijepom i poduzetnom. O tome se 1 pričalo 
po cijelom gradu. 

Mlada i vjerna zaručnica ostala je doslovce 
kao okamenjena. Ispočetka strašna groznica, 
duga živčana premorenost i posvemašnja izne- 
moglost učiniše, da se bilo bojati za njen ži- 
vot. Ali mladost je pobijedila. Tjelesno je ozdra- 
vila. Ali duševno ne. 

Život, koji joj se prije tako krasan činio, sada 
joj je bio strašan. Bojala se prevare i laži u sva- 
koj stvari. Nije uspjela doći do zdravog ravno- 
vjesja. Toliko se više uznemirivala, čim bi uvi- 

djela, da žalosni slučaj, koji je zatekao, nije 
jedini. ’ 

Samo u vjeri je uspjela naći stvarnu utjehu, 
samo vjeri se mogla još predati s potpunim po- 
uzdanjem i sigurnošću, da ne će biti prevarena. 
I odluči tada, da će postati milosrdna sestra, 
da se može posvetiti njegovanju tuđih boli i 
nevolja bijednog ljudstva. 

Njezini roditelji, iako ražološćeni, što je više 
ne mogu imati kod sebe, udovoljili su joj i pu- 
stili je da ide za težnjom svoga srca. 

Bila je dodijeljena bolnici. Tražila je i dobila, 
da je mogla njegovati malu djecu: postala je 
ljubezna majka za malene bolesnike, koji su 
bili povjereni njenu njegovanju. \ 

Oštra bol odnekada bila je otupjela, umirila 
se. U izvršivanju dužnosti svoga novog zvanja 
našla je ugodan mir, iskrenu radost, koja se 
nije sastojala samo u novom imenu, koje je 
primila. 

A sada taj dječačić, sin njegov i neke druge, 
pokrenuo je uspomene od prije devet godina, 
koje su sadržavale njenu prvu užasnu bol, do- 
zivajući joj u pamet tjeskobne dane, devet go- 
dina prije, do kojih ju je bilo dovelo neogra- 
ničeno pouzdanje zaljubljene djevojčice. 

»Majka je umrla,« rekao je mališan. 

Umrla? Tako mlada? U doba okrutne prevare, 
ona — sestra Jasna Marija — imala je osam- 
naest godina, a Milan dvadeset i šest. Ona dru- 
ga, Amerikanka, imala je samo tri ili četiri više 
od nje. 

Ona je našla mir u vjeri, našla je pokoj duše, 
slatku i nepromijenjenu radost. A kakav je bio 
život drugih dvoje? 

Oženili su se. Samo je to znala, a kasnije ni- 
šta .. . Jesu li bili sretni? 

* 

Kad je malo kasnije ušao liječnik, sestra Ja- 
sna Marija mu saopći, da je mališan rekao svoje 
ime i dao adresu svog oca. Poslaše po njega. 

Međutim je liječnik iznova pregledao maloga. 

»Zabrinjuje me mnogo njegova skrajna sla- 
bost,« opetuje i nadoda: »potrebna bi bila trans- 
fuzija krvi. Možda bi otac . . .« 


Otac je malo kasnije došao. Bio je očajan. 
U silnoj tjeskobi baci se do maloga, na kojemu 
se vidjela promjena radi očeve prisutnosti. 

»Drago, dijete moje, sve moje blago! Što ti 
je? Što mu je, doktore?« 

»Tata,« odazove se mališan slabašnim gla- 
som. 

»Recite, doktore, što se dogodilo mome sinu. 
Je li opasno?« 

Liječnik, kojega je lice izgledalo zabrinuto, i 
bol se povećala gledajući žalosna oca, reče 
ukratko: 

»Neki incident s automobilom. Ne znam do- 
bro, kako se to dogodilo. Mali treba da bude 
ispitan od vlasti radi odgovornosti automobi- 
liste. Zasada je previše slab, ne smijemo ga mu- 
čiti govorom. Ni jedan vitalni organ nije po- 
vrijeđen, ali izgubljena krv previše ga je osla- 
bila. Trebala bi jedna transfuzija krvi, ali . . .« 

»Sigurno ste računali na mene, doktore? Vje- 
rojatno ste odmah vidjeli, da to ne može biti: 
bolest, koja je uništila njegovu majku, i mene 
je zahvatila. Sada ne mogu spasiti svoje dijete, 
ne mogu!.. Dijete, koje je sve moje dobro, 
cijeli moj svijet! Teške li kazne!« 

Posljednje riječi su više bile nalik na očajni 
krik nego li na bolni uzdah. Čuli se prigušeni 
jecaji. 

I liječnik je bio uznemiren. 

Sestra Jasna Marija ostala je u kutu, kad je 
Milan ušao. Suzdržavala se, iako joj je njegov 
glas bio dobro poznat. Ali na taj nagli, očajni 
izliv boli, izakako se kratko u sebi pomolila 
Bogu, priđe naprijed i jednostavno, s umilja- 
tošću reče: 

»Doktore, mališan ne treba da umre. Poslužite 
se mojom krvi. Sigurna sam, da će časna majka 
starješica to dozvoliti.« 

Lice se oca najednom promijeni, živa nada 
obasja njegove tjeskobne oči, koje su se spre- 
mno okrenule prema onom, ko je govorio. Pre- 
poznao ju je odmah pod redovničkom haljinom. 

Gušeći se od uzbuđenja, ne mogući govoriti, 
padne na koljena pokraj krevetića pred sestru, 
prignuvši glavu kao pred svetom slikom. 



Za liječnika, koji ništa nije 
znao, bila je to samo zahvalna 
gesta oca. Brz, zadovoljan lije- 
čnik poleti brzo k telefonu, da 
od starješice dobije dozvolu. 
Zatim se priredi, da odmah bu- 
de sve u redu za potrebnu trans- 
fuziju, da se spasi mali dječak. 

Ovaj se, ne znajući ništa, la- 
gano smiješio blijedoj sestri, 
koja ga je promatrala i nježno 
milovala. 


Slika lijevo : 

MUŽEVI HRVATSKE KATOLIČKE AKCIJE IZ 
SONTE PRIGODOM JEDNE SVOJE PRIREDBE 
U sredini sjedi duhovnik društva 
veleč .A. Luckar 

Izvorni roman „Obitelji 


BILJEŽNICA S KOCKAMA 

ROMAN IZ SUVREMENOG ŽIVOTA — NAPISAO IVO BALENTOVIĆ (Nastavak) 


»Fuć!« prošapta mladić. »Ako ću ja i nadalje 
igrati nogomet, onda ću svakako osigurati sva- 
ku nogu sa jednom golemom svotom Konačno 
bi čovjek morao i nos osigurati. Može se desiti, 
da padnete da nosom dotakne asfalt.« 

Srkao je topli čaj i smiješio se. 

Vani je padala kiša. Kavana je čavrljala kao 
razmažena žena. To brujanje se miješalo sa šu- 
mom kiše. ‘Pored stakla su prolazili ljudi po- 
gureni, u kišnim ogrtačima. Spuštao se mrak. 

Marcel je prebrojio novac, pomno ga opet 
složio u džep i radosno zaključio: 

»Bit će ipak nov kaput!« 

VII. 

Kad je Marcel ušao u radnju gotovih odijela, 
pale su mu oči na čitavo brdo novih zimskih 
kaputa. Pomislio je u tome času, kako je živ* t 
glupav i nepravedan, kako ovdje gnjiju toliki 
odjevni predmeti, a siromasi prolaze ulicom, 
drhću od studeni i gledaju u rasvijetljenim izlo- 
zima zamamnu odjeću, kako im se ceri, izazivlje 
ih i ozlojeđuje. 

Vlasnik radnje imao je kukasti nos i to je mla- 
dića dirnulo zlovoljom i tugom. Zašto gotovo 
svi vlasnici velikih radnji imaju kukaste nosove? 
Kakvu ovi zapravo ulogu igraju u našem pri- 
vrednom životu i zašto se dopušta, da oni drže 
vodstvo u rukama? Namještena nasmiješenost 
ukaza se na licu pomoćnika, kad je Marcel iza- 
brao jedan komad tamne boje. 

»Koliko stoji ta prnja?« pitao je. 

Začuđen je, zatim riječi hvale, prevejanost, 
sve se to prosu iz usta spretnog trgovca. Cjen- 
kali su se, i vlasnik je popustio za 50 dinara. 

»Na moju štetu!« reče i predade stvar u odio 
za zamotavanje. 

»Na vašu štetu! Hihihi!« drsko se nasmija Mar- 
cel pokazujući očito, kako omalovažuje sve nje- 
gove trgovačke fraze i njegov drski kukasti 
nos. Kad se poslije ulicom prošetao u novome 
kaputu, osjetio se vedriji i bio je nekako zado- 
voljan. Samo bi se redovito rastužio pri pomisli, 
da mnogi drugovi prolaze zamišljeni, u starim 
prodrtim prnjama. Koračao je i konačno stao 
pred nekim izlogom, te motreći slatkiše, sjajne 
kutije sardela i čokolade u pozlaćenom papiru 
posebnom je pažnjom iza svega toga motrio 
svoj obnovljeni lik, i bio očito zadovljan, da se 
riješio starog olinjalog ogrtača, koji je izazivao 
podsmijeh site i u životno siromaštvo neupu- 
ćene čeljadi. 

Iz toga motrenja prenuo se osjetivši nečiju 
ruku na ramenu. Bila je Buga. 

'Pogledao ju je šutke i načinio hotimično lice 
strogim, premda se u sebi radovao, što je na- 
išla i zaustavila se ispred njega. Odlučio je, da 
inscenira svađu, napetost, nervozu i tiho je po- 


čeo govoriti, a riječi su mu se mlohavo cijedile 
s usta i zvonile tupo, muklo i otegnuto: 

»Ti si?! A ja sam mislio, da me više ne po- 
znaš. Znaš, ja sam također na tebe skoro zabo- 
ravio.« 

Ona ga je motrila nijemo. U zraku su zalepr- 
šale sitne snježne pahuljice. Prošao je jedan stari 
pognuti prosjak, kašljucajući resko i tvrdo. 

»Ne znam, zašto ovdje stojiš? Nije mi jasno; 
čemu to začuđenje u tvojim očima i ta šutnja? 



UZ VJtkNuGA KONJA 

Viktor Staal, poznati filmski glumac, koji se rado bavi športom 
i jahanjem Foto Ufa 

Čemu sve to, kad je konačno sve glupo i su- 
višno? Ja mislim, da nije ništa i nikakva šteta, 
ako se udaljiš. I to odmah. Ja ne znam, radi 
čega stojiš upravo ovdje pored mene?« 

Njene su se oči ovlažile, ona je tiho prošap- 
tala naglo pognuvši glavu: 

»Zašto se ljutiš, kad ti nisam ništa skrivila?« 

»Nijesi! To je istina, ne možeš ti meni ništa 
skriviti,« glas mu je još sada muklije zvonio, 
»jer ono, što postoji između nas, nije upravo — 
ništa!« 

Motrio je njeno lice. Učinila mu se blijeda. 
A oči su joj upravo gorjele. Zrcalila se u njima 
neka iznenadna tuga. Ona je bila spremna na 
plač. Zato se tiho pokrenula, pošla kratkim ko- 
rakom naprijed, a on je išao pokraj nje, navu- 

kavši šešir duboko na oči. Sad ga je uistinu 
uhvatila zlovolja i na čas, kad je iskrsla želja, 
da se umiri i sve izgladi, osjetio je, da to ne 
može. Natrag se nije dalo. Zato je postao još 
razdraženiji i Ijutito se zapiljio djevojci u oči: 
»Što ti misliš? Valjda da igraš nekakvu ulogu 
u mome životu? Je li?« 

Očekivao je odgovor, ali ga nije dobio. 
»Šta? Hoćeš, da si uobražavaš, da si vrijed- 
na, da čovjek o tebi razmišlja? Da o tebi sanjam 
i uzdišem za tobom? Hahaha! Misliš, da ima jedna 
žena, koja uistinu zaslužuje interesovanje mu- 
škarca, koji živi za svoj ozbiljni rad i napredo- 
vanje! No daj, govori; hoćeš li? Daj, govori!« 

»Ne mogu!« prošaptala je djevojka plačno. 
»Ne mogu, jer znam, da je sve laž, što govoriš, 



PROFESOR PICCARD, KOJI JE HTIO DA SE POPNE 
U STRATOSFERU BALONOM NAČINJENIM OD 80 MALIH 
BALONA, MORAO SE SPUSTITI, JER MU JE VATRA UNIŠTILA 
S GONDOLU I NEKE APARATE 

Na slici ga vidimo pokraj njegove uništene gondole 

i da se iza toga -krije nešto drugo. Čuj!« tu je 
naglo podigla glavu i glas joj je dinamično za- 
zvučao. »Ti me hoćeš pitati: tko je bio onaj čo- 
vjek?« 

Marcel je zinuo od iznenađenja i. poražen, 
samo se tupo zagledao u pod, 

»Da, to hoću znati, Buga.« 

Ona se čudno nasmijala i uhvatila ga je za 
ruJku. U duši joj se odigravala borba. Što će mu 
reći. A onda se zvonko nasmijala, potresla gla- 
vom i kliknula raskošno i vedro: 

»To je bio moj bivši dečko... Ali ja sada 
volim samo tebe, ti zločesto moje derište!« 

Povukla ga je za rub šešira, taknula mu ru- 
kom vrh nosa i naglo se okrenula i od'brzala u 
prvi frizerski salon. Samo mu je s vratiju do- 
viknula: 


»Zdravo! Do viđenja!« 

Marcel je slegao ramenima. Bio je zadovoljan, 
umiren i ravnodušnost ga je zahvatila. Odlučio 
je, da sutradan krene kući, u selo. 

Ušao je u kavanu; u prvu, koju je naišao, i 
tu je, iznenađen veselom ciganskom muzikom 
sjeo u jedan ugao. Valovi toplih i nježnih me- 
lodija silazili su polako u njegovu dušu. Motrio 
je vinsku čašu pred sobom, kolute dima, koji 
su se izvijali iz bijele cigarete. Ulicu je ispunjala 
prva večernja tama. Poslužitelj je navlačio na ve- 
like prozore bijele lepršave zastore. Ciganska 
su lica bila nijema. Ali njihova su glazbala ži- 
vjela, govorila. Plakala su ta ciganska glazbala, 
jecala upravo, i on nije odmah vidio uznojena 
lica pićem zagrijanih posjetilaca. Tek se kasnije, 
kad je -glazba utihnula i prestala, trgnuo i po- 
gledao življe oko sebe. Razabrao je, da je ovdje 
mjesto, gdje se razonođuju siti i odmoreni gra- 
đani, željni jeftinih senzacija, ljudi malih am- 
bicija i debelih podvaljaka, koji čitaju Zagorki- 
ne romane u tri hiljade nastavaka, hrane se iz- 
mišljenim izvještajima s abesinskog bojišta, dive 
se lijepim kravatama i zašiljenim brčićima mla- 
dog Engleza Edena, te raspravljaju o tome: da 
li je Greta Garbo lijepa ili nije i koliko stoji 
jedan radio aparat sa dobrim zvučnikom mar- 
ke Philips i drugih. 

Mala crnoputasta kelnerica sjela je u tome 
trenu za njegov stol motreći ga bojažljivo svo- 
jim kao noć burnim očima. Pažljivo je bijelom 
rukom poravnavala nabore crvenog stolnjaka, 
a onda je svetačkom skromnošću podigla svoje 
trepavice i zagledala se mladiću u lice. 

Cigani su svirali neku novu pjesmu, a pjeva- 
čev tenor je snažno zaječao u dvorani: 

»Cura će bit žena, 

A pupoljak ružaaaa . . .« 

Djevojka je imala lijepo i ozbiljno lice, a 
oko usta joj je titrala. neka tragična bolećivost, 
i to se svidjelo Marcelu, pa je najzad progo- 
vorio. 

»No, gospodična, što ima nova?« 

Uvidio je bezazlenost i suvišnost takva pi- 
tanja, pa se zato nasmijao i osvrnuvši se okolo 
dotaknuo je rukom djevojčinu svilenastu kosu. 

Ona je šutjela i smješkala se razmišljajući 
valjda o ljubavi i sličnim pojavama, koje 
zaokupljaju maštu kavanske mladosti, a Mar- 
celu je došla pred oči spoznaja, kako su sva 
ta ženska- stvorenja jednako građena i jednako 
konstruirana. Evo, ova djevojka ima jednake 
crne oči kao i Buga. I život ona shvaća tako 
kao i Buga. Koja je tu dakle bitna razlika? Svi- 
đa joj se laska i maženje — kao i ostalima. 

Marcel je na poziv crnke otišao s njome u po- 
sebnu prostoriju, tamo ga je dočekao topli čaj 
s mnogo ruma i on je automatski prihvatio bi- 
jelu zdjelicu. Smijao se i kao omamljen upra- 
vljao na djevojku nesuvisla pitanja. Ona je od- 
govarala kratko i smijala se. Pokazivao bi joj 
se red bijelih zubiju, vrlo lijepih i pravilnih. 

(Nastavit će se ) 



CRVENA PROPAGANDA 


Danas se liberalno-kapitalistički društveni po- 
redak nalazi u krizi. Zato se traže novi putevi i 
novi oblici društvenog i ekonomskog poretka. 
Pojavljuju se brojni pokreti s različitim pro- 
gramima i naukama, koji se međusobno pobi- 
jaju i bore. Ali onaj najgrlatiji, koji obećaje 
»raj na zemlji«, ujedno je i najgori, najopa- 
sniji — a zove se komunizam. 

Premda se komunizam pretstavlja u prvom 
redu kao pokret protivan kapitalističkom eko- 
nomskom poretku, ipak to nije glavna značajka 
komunizma. Komunizam je pače njegov idejni 
i organizatorni nasljednik, jer mu je osnovna 
ideja materijalističko shvaćanje, a predviđa or- 
ganizaciju gospodarstva, koja bi bila kapitalisti- 
čki a od dosadašnje privatnokapitalističke, je- 
dino s razlikom, što bi budući jedini i strašni 
kapitalist bila država. Komunizam hoće da 
ostvari novi društveni red, u kojem ne će biti 
privatnog vlasništva, već se sva gospodarska 
dobra biti vlasništvo zajednice, države, u kojoj 
će svi pojedinci biti jednaki; svi će morati da 
rade, a svi će imati prava na sredstva za život 
iz dobara zajednice. 

Naravski, da u takvom uređenju država dobiva 
potpunu i golemu premoć, a pojedinac gubi u 
njoj svako značenje. Ako se u takvoj komuni- 
stičkoj državi popne do faktične vlasti jedna 
grupa ili stranka, što naravski može da bude 
samo komunistička stranka, koja ima u rukama 
sva materijalna sredstva i o kojoj je neumo- 
ljivo ovisna svačija eksistencija, onda je jasno, 
da je u takvom društvenom uređenju odzvonilo 


leže. No ipak vidimo, da se taj društveni pokret 
opasno širi u masama znatnog broja država. 

Kako je to moguće? 

Glavno sredstvo komunizma je žilava i sve- 
strana propaganda. Organizacije (sindikalne rad- 
ničke organizacije, komunističke ćelije), novine, 
knjige, film, radio i sva moguća sredstva upo- 
trebljavaju se za komunističku propagandu. 
Naravski, toj propagandi dobro služe nesređene 
socijalne i ekonomske prilike i bijeda širokih 
masa, te razna politička i nacionalna trvenja, 
što sve komunisti umiju vješto izrabljivati za 
svoje ciljeve. 

Kod te propagande drugačije nastupaju kod 
inteligentnih slojeva, a drugačije kod neukih, 
nezadovoljnih masa. Prvima nastoje utuviti u 
glavu fanatičko uvjerenje u ispravnost marksi- 
stičke nauke (marksističke — po teoretičaru so- 
cijalizma odnosno komunizma Karlu Marksu). 
Kod drugih je dovoljno da upotrebe lako upa- 
ljive, zvučne i borbene parole, koje neuki slo- 
jevi prihvaćaju lako i bez dubljeg shvaćanja i 
poznavanja socijalnih problema. 

Komunistima je takva propaganda to lakša, što 
se oni svijesno — prema potrebi — posluže i la- 
žima i klevetama. U tom kod njih nema skrupula, 
niti se biraju sredstva. Ta oni svijesno zabacuju 
»lažni moral«, osobito onaj, koji je osnovan na 
religiji. A gdje dođu do vlasti (kao u Rusiji, 
Španiji i Meksiku), onda će za daljnju propa- 
gandu svojih ideja i za potiskivanje drugih ideja 
bez obzira upotrebiti također silu i pritisak 
vlasti. 






svakoj slobodi pojedinca, svakoj slobodi mi- 
šljenja i vjerovanja. Uostalom, komunističkoj 
nauci čini se i nepotrebnom sloboda pojedinca, 
porodice, naroda i religije. Komunizam te usta- 
nove i praktički pobija, gdje dolazi do ostvare- 
nja kao na pr. u Rusiji. Komunizam je dakle 
više po svom idejnom i društvenom shvaćanju 
protivan drugim shvaćanjima, a osobito kršćan- 
skom društvenom shvaćanju. Ako još naglasi- 
mo, da komunizam svijesno i programatski pro- 
povijeda i provodi klasnu borbu i diktaturu pro- 
leterske klase (bolje diktaturu komunističke 
stranke), koja da je nužna do momenta, dok 
drugih klasa nestane, onda vidimo, da 
ta nauka i taj program nisu ni simpa- /•< 

tični ni dobri, ni za pojedinca ni za I . - 
najvažnije ljudske društven'e institu- \ 
čije kao porodicu, narod i razne sta- i V ■, 


U slučajnim pogodnim okolnostima, kako je 
bilo na primjer u Rusiji, komunisti mogu doći 
na kormilo revolucionarnim prepadom manjine. 
Ali uglavnom oni ipak računaju s time, da će 
u većini zemalja doći do gospodstva tek po 
uspjehu njihove propagande, kojom hoće do- 
biti za sebe većinu pučanstva ili barem najbor- 
benije i najpokretnije slojeve pučanstva (rad- 
nike, proletarizirane intelektualce i si.). 

I kod nas se osjećaju prsti komunističke pro- 
pagande sa raznim oblicima. Zato u interesu 
sretnije i bolje budućnosti moramo biti na opre- 
zu te je najodlučnije odbiti. Dr S. P. 


Slika desno: 

PRIZOR jlZ KULTURNOG FILMA „ŽIVOTINJE U 
LOVAČKOJ SLUŽBI ČOVJEKA" 

Foto Ufa 

TRAGOM HRVATSKIH HODOČASNIKA PO PALESTINI 

Napisao Nikola Žic 

Hrvatski hodočasnici, koji su hodočastili u Ovaj zavlada Akonom god. 1187. i zadržala ga 

Svetu Zemlju ove godine, stupili na palestinsko u borbi s križarima Fridrika Barbarosse i Fri- 

tlo u Haifi pod brdom Karmelom. Luka Haifa drika Švapskoga. Tek englesko brodovlje Rikar- 

leži u zalivu grada Akona, koji zovu također da lavljega srca vrati Akon u kršćanske ruke g. 

Akre, Akka, Akko. Iz Haife su hodočasnici kre- 1191. U ovome je gradu pregovarao car Fridrik 

nuli najprije na sjever u Akon. Na toj udalje- II. Hohenstauf sa Saladinovim sinom A1 Kami- 

nosti od dvadesetak kilometara traje vožnja lom, koji je kao egipatski kralj zbog svađe s bra- 

autom uz obalu i uz samo more po prilici jedan tom, kraljem u Damasku, prepustio križarima 

sat. Cesta nije dobra, jer vodi preko laguna, mo- feničku obalu i Jerusalem, tako da se Fridrik mo- 
čvara i potoka, a i morska voda znade pokriti gao, jedini od careva, okruniti krunom jerusa- 

auto bijelom korom od soli. U ovoj je vrućini lemskoga kralja u hramu Spasiteljeva groba, 

ipak bolje putovati po vodi i pokraj vode. Ugod- Borci u vrijeme križarskih ratova bijahu vi- 
nu izmjenu na putu čini zaobilaženje paoma, tezovi s jedne i s druge strane. U ravnici pred 
koje su ostatak nekadašnjih šuma. Akonom vodio je borbe Rikard lavljega srca 

Akon je u davnini bio fenički grad Feničani sa Saracenima silnoga Saladina. Tu su izvodili 

su u nekom potoku kod Akona otkrili pijesak, turnire križarski prvaci sa Zapada s musliman- 

koji im je služio za fabrikaciju izvrsnoga sta- skim vitezovima iz Azije i Afrike. Viteški je 

kla. Arapi još danas vade staklo iz feničkih gro- ideal cvao i među Istočnjacima tokom cijeloga 

bova i prodaju ga za skupe novce, a Mlečani Srednjeg vijeka počevši od starih Perzijaca sve 

su u Srednjem vijeku baš odavle lađama prevo- do Maura u Španiji, a u mnogočemu je i presi- 

zili fini pijesak za svoje tvornice stakla u ču-, zao plemenitost viteških ideala evropskih. »I 

venome Muranu. ' nama je Jerusalem sveti grad,« pisao je Saladin 

U Akonu su dvije znamenite i značajne gra- engleskome kralju • Rikardu, »ni mi se ne mo* 

devine, naime muslimanska džamija i križarska žemo njega odreći s onih istih opravdanih ra- 

tvrđava. zloga, koje navodite vi križari.« 

Zelena mošeja stoji na terasi sa svojim mina- Rikard je silno volio turnirstvo, viteške igre. 
retima i golemim kupolama kao pravo čudo, a Stoga je svakog dana jašio između neprijatelj- 

naročito zadivljuje žarka bjelina malih kupola skih vojska, ne bi li se namjerio na saracensko- 

poput pčelinjih košnica po zidovima mošeje. ga viteza, koji bi htio prihvatiti dvoboj. Kad su 

Sve zajedno pruža užitak kao predodžba iz »Ti- jednom Rikardovu konju polomljene noge i kralj 

suču i jedne noći«. pade u teškom oklopu na zemlju, Saladin mu 

Nad gradom stoji teška tvrđava kršćanskih žurno posla jednoga od svojih najboljih konja, 

križara. Ona je grad za sebe. Zidovi su joj de- da se borba uzmogne kavalirski nastaviti, a nije 

beli šest metara. Izgrađena je na terasama, po ni pomislio na to, da bi ga lako mogao pogubiti, 

kojima su razasuti grobovi, pokriti mirisavim Ovi muževi jedne i druge strane nijesu voje- 
cvijećem. Sva su vrata okovana željezom, sve vali radi materijalnih dobara ili čak zaradi sa- 
je golemo, čvrsto, građeno za vječnost. Divio moga plijena. Njima su pred očima bili ideali, 

joj se i Napoleon, kad je osvajao Egipat, ali je a ne ubijanje, vjerski ideali. Stoga se ovdje pro- 

nije mogao osvojiti. vodilo nadmetanje u skladnosti i finoći, u shva- 

Već su prvi križari jurišali na Akon, ali ga je ćanju i plemenštini. Gospođe su svuda i uvijek 

osyojio tek Balduin god. 1104. Oni su ga držali bile poštovane. Viteštvo je i u ovo surovo doba 

83 godine, dok se nije pojavio sultan Saladin. nalagalo i tražilo obzirnost. Stoga se suparnici 

konačno nagodiše u miru o sve- 
tim mjestima, a odnosi se pro- 
mijeniše i zaoštriše tek onda, 
kad se križarima suprotstaviše 
novi suparnici, Turci. 

Sve je to vidio Akon. i još 
više. On još stoji i možda će 
naskoro doživjeti i vidjeti pre- 
porod ovih krajeva. To bijaše 
želja naših hodočasnika, a želja 
je i svih nas. 

Slika lijevo: 

RAT NA DALEKOM ISTOKU IZMEĐU KINE 
I JAPANA ZAHVATIO JE VELIKE RAZMJERE 
Naša slika prikazuje prve nemire. Lijevo je 
kineski policajac, koji s bijelom zastavom 
vodi k Japancima skupinu Kineza zbog pre- 
govora. Desno je skupina Japanaca i japan- 
skih vojnika u Kini 



Slika desno: 

LILIAN HARVEY 
u filmu „Sedam ćušaka“ 

Foto Ufa 

MIRISAVA ULJA 
U FRANCUSKOJ 

Francuska se osobito 
mnogo bavi izradbom mi- 
risavih ulja — parfema. U 
samom jednom okrugu na 
jugu Francuske, u depart- 
manu Var ima preko 3000 
hektara zemlje (30 miliju- 
na četvornih, metara), zasa- 
đene ljubicama, karamfili- 
ma, ružama, zumbulima i 
sličnim mirisavim cvijećem. 
Nešto se od toga cvijeća 
svježe izvozi u inozemstvo, 
ali se glavna količina upo- 
trebljava za pravljenje ra- 
znih mirisavih ulja (parfe- 
ma). Da se vidi, koliko je 
za Francuze važna kultura 
cvijeća za narodnu privre- 
du, spominjemo, kako nji- 
hova država, izakako jje na- 
mirila sve vlastite potrebe, 
izveze još oko 800 milijuna 
dinara godišnje eterskih 
ulja, a gotovih parfema 
preko 2 i po milijarde di- 
nara. U Grassu se nalazi 
40 tvornica parfema, koje 
godišnje potroše 2000 tona 
cvijeća od gorkih narana- 
ča, 1500 tona cvijeća od 
ruže, 1200 tona cvijeća od 
jasmina, 800 tona cvijeća 
od mimoze, 400 tona cvi- 
jeća od ljubice, 150 tona 
* cvijeća od karanfila, 50 to- 
na cvijeća od narcisa, 300 
tona lišća od geraniuma 
— bez drugog cvijeća. 

DIJETE S IGRAČKOM 


To sam dijete vidio u jednom 
vagonu nekoliko dana prije 
Blagdana. Sjedio je uz majku na 
naslonjaču pokrivenom jutom*, 
Imao je siv pusten šešir, na- 
vučen na glatke kose, koje su 
se izjednačivale na tankom vratu. 
Nosio je kabanicu vrlo kratku, 
ljubičastu, s prugom od crne 
kože na vratu i na rukavima. 

Na koljenima je držao četve- 
rouglastu kutiju narančine bo- 
je. Na zapešću mu se vidio je- 
dan od onih zlatnih lančića, ka- 


kve sada nose vojnici. Ne bih 
mogao iznijeti poteze njegova 
savršenog lica. No njegovo je 
lice bilo sama svjetlost, žarka 
svjetlost, puna ponosa i radosti. 

Majka mu je bila vrlo lijepa. 
Ali je uzmicala od te svjetlosti, 
da samo dijete jače odskoči. I 
doista u vagonu su malo poma- 
lo sve oči bile uprte na dijete, 
koje je na svojim koljenima no- 
silo dar za veliki Blagdan. 

Dijete se smiješilo samo sebi 
i bilo je radosno radi igračke, 


Napisao Emilio Cecchi 

koju je nosilo. No u njegovu 
smiješku igrao je titraj nekoga 
gospodstva i vlasti. Dijete je 
bilo nevino, no u njemu se na- 
slućivao budući osvajač bogat- 
stva, budući gazda. 

U neko doba majka mu skine 
šešir i pređe mu rukom preko 
kose, da mu je poravna. I da se 
za čas s njime sjedini u jedin- 
stven osjećaj .. . No dijete je 
gledalo nepomično ispred sebe 
i nije ništa vidjelo. Nije svoju 
majku niti osjetilo . 

Napisao Ivan Radić 

JAGODA 


Jagode su najskromnije kulturno bilje, jer su 
zadovoljne gotovo sa svakim podnebljem, polo- 
žajem i tlom. I na malom prostoru rode rano i 
brzo. Za osnutak jagodišta nužna je neznatna 
glavnica. Kad se jednom osnuje, donosi izdašnu 
korist, jer se nijedno voće ne prodaje, koliko 
jagode. One su zdravo i okrepljujuće voće. U 
njima ima preko 6%. šećera, i to 2% voćnoga 
i 4% grožđanog, 1.7% bjelančevine, 0,93% slo- 
bodnih organskih kiselina. Od minerala, jagode 
imaju dosta željeza, fosfora, natrija i vapna (kre- 
ča). Zbog sadržaja željeza i fosfora one su van- 
redna hrana za krv, živce i žlijezde. Vapno i 
natrij pospješuju rastvaranje i odvajanje mo- 
kraćne kiseline. Već su stari narodi pripisivali 
jagodama prirodnu moć pomlađivanja. 

Jagode su neprocjenjiva hrana za živce (mi- 
ris ili aroma). Te se tvari odvajaju pranjem, 
zato je dobro da se jagode ne peru, a ako se 
peru, valja u vodu metnuti limunova soka i brzo 
ih pojedinačno isprati. Naročitu aromu imaju 
šumske jagode. Vrtne jagode moraju se prati 
zbog eventualnih bakterija, jer najbolje uspije- 
vaju na dobro pognojenoj zemlji. Jagodama se 
pripisuje znatno djelovanje protiv kostobolje, 
reume, žutice, bolesti jetara i bubrega, žuči i 
mokraćnog mjehura. 

Zbog regeneratornog djelovanja na krv, ja- 
čaju djelovanje srca, te su od davnine poznate 
proljetne 5 kure s jagodama. Najbolje su sa tu- 
čenim slatkim vrhnjem. 

Dvije trećine soka od jagoda pomiješano s Vs 
glicerina dobro je kozmetičko sredstvo, naro- 
čito protiv sunčanih opeklina. 

Lišće od jagoda ukuhano u čaj djeluje lje- 
kovito, naročito kao sredstvo za čišćenje krvi 
kod bolesti bubrega, jetara i mjehura. 

Jagode rado jedu bogati i siromasi. Siromasi 
uživaju ih onako, kako ih je priroda dala, a bo- 
gati posiplju ih šećerom, polijevaju vinom, ko- 
njakom, rumom, vrhnjem, mlijekom i t. d. Neki 
priređuju jagode i drugačije, samo da budu 
slađe, ukusnije i da ih sačuvaju za ono doba, 
kad ih više nema u prirodi. Ukuhane su jagode 
najbolje konzervno voće. Sok im pripada među 
najbolje voćne sokove. Pekmez ili marmelada 
osobito je fina, a likeru od jagoda nema premca. 

U mnogim naprednim zemljama jagode se na- 
veliko uzgajaju. Kao uzor neka su nam Fran- 
cuska, Njemačka i Holandija, a još više Ame- 
rika, gdje ima gospodarstva i sa više jutara ja- 
godišta. Ta jagodišta veliko su vrelo privrede 
tamošnjih poljodjelaca, jer oni od njih žive. 

Jagoda ima šumskih, planinskih i vrtnih. I. 
Šumska jagoda (Fragatia vesca), raste u 
šumama, sa malim okruglim ili dugoljatim plo- 
dom. II. Planinska jagoda (Fragaria al- 
pina) raste u Alpama i u inim visokim gorama 
kao na Velebitu i t. d., a razlikuje se od pre- 
đašnje otpornošću i bujnošću. Ima veće plodove 
dugoljasta oblika. Spada u jagode mjesečarke. 
III. Vrtna jagoda (Fragaria muscata). Uz- 


gaja se po vrtovima, ima velik plod i jako mno- 
go odlika, koje dijelimo u pet temeljnih grupa: 

1. Čilenska je jagoda prilično krupna, bujna 
je rasta, a plod osobito fino miriše. Nažalost 
osjetljiva je na mrazu i studeni, ne rodi osobito, 
zbog toga i nije toliko rasprostranjena. 2. Mo- 
šus se jagoda isto tako rijetko uzgaja. Voli 
osobito vlažno i jako tlo, ali uza sve to rodi ne- 
jednako, i mnogi cvjetovi ne donose plod. Uzrok 
je tomu taj, što je biljka dvodomna, pa je zbog 
toga oplodnja manjkava i prirod nesiguran. 
Plod svojim izvanrednim mirisom natkriljuje sve 
druge odlike jagoda. 3. Vuginska ili šjcrletna ja- 
goda slabo je poznata. Zahtijeva osobito vlažno 
i propusno tlo. Zori rano, ali ne obilno. 4. Mje- 
sečarke jagode slične su alpinskim, rode mnogo 
i neprestano od srpnja do listopada i studena. 
Upravo zbog obilne plodnosti uvelike se cijene. 
Mjesečarki ima s viticama i bez njih. 5. Ananas 
jagoda najraširenija je vrtna jagoda. 

Kao najvažnije odlike za podizanje jagodišta 
jagoda u našim prilikama smatram slijedeće: 

1. IL a x t o n s N o b 1 e (čitaj Lakstens Nobl) 
vrlo je krupna jagoda, tamne poput karmina 
boje, tvrda i ukusna mesa. Obilno rodi, brzo se 
izrodi, pa se radi toga mora obilno gnojiti. Oso- 
bito se preporučuje, da se što više uzgaja. 

2. Pobjeđitelj (Sieger) njemačka je od- 
lika. Uspijeva osobito dobro u toplom, jakom i 
dosta vlažnom tlu. Plod je krupan, živahno crve- 
ne boje s tvrdim i ukusnim mesom. Raste bujno 
i rodi ranije nego prije navedena vrsta. 

3. Njemački Evern najranija je izme- 
đu svih poznatih odlika. Rodi obilno kao i prije 
navedena odlika. Plod je sjajnocrven s prekra- 
snom bojom, tvrdim i ukusnim mesom. 

Osim navedenih odlika vrijedne su i ove vrste 
za uzgoj : Jagoda vrtnog nadzorni- 
ka K o c h a, kralj Albert Saski, Ju- 
kunda, Rozal Sovereigen, kraljica 
Luiza, Sjemenjače carske, Louis 
Gautkier, Flander jagoda, vojvo- 
da Edinburški, Crveni slon, jedna je 
između najkrupnijih jagoda. 

Osim jagoda, koje rode samo jednom na go- 
dinu, ima i takovih, koje rode češće, dapače 
svaki mjesec, a to su ove: Gaillon rouge 
(crvena), Gaillon blanc (bijela), G o 1 i j a t 
najkrupnija je mjesečarka. Crvena mjese- 
čar k a i druge. 

Mjesečarki ima s viticama kao i bez njih. 
Prve se rasplođuju viticama, a druge sjemenom 
ili dijeljenjem grmića ili busena. 

Kad se jagode uzgajaju, treba paziti na tlo i 
položaj. Jagode uspijevaju na svakom zemlji- 
štu, samo ako se valjano obradi i gnoji. Vlage 
trebaju mnogo, pa zato ljeti, kad je ^uša, neka 
se često zalijevaju. Prisojno mjesto i jugoistočni 
položaj najbolje im prija. 

Tlo se za jagodište priređuje rigolanjem od 
30 — 40 cm. duboko, i to tako da gornja zemlja 
dođe opet na svoje i donja na svoje mjesto. 

Osim rigolanja može se neko zemljište pogno- 
jiti zrelim stajskim gnojem i tada prekopati 
na 30 cm. duboko. Kad se rigola, neka se ukloni 
sav korov ili drač, grčice (ličinke hrušteva), jer 
su one najljući neprijatelji jagodama Ako je 
tlo loše, neka se pognoji stajskim gnojem. 

Kad je tlo priređeno, razdijeli se u slogove 
130 do 150 cm široke. 

Prema vrsnoći tla sade se jagode bilo uže 
ili šire. U boljem tlu neka je razmak za krup- 
ne vrste oko 60 cm, a za sitnije oko 40 cm. 
Gdje se goje naveliko, neka je za krupne vrste 
razmak 80 cm, a za sitnije 60 cm. 

Jagode se uzgajaju kao sađenice iz v i t i c a, 
sjemena i dijeljenjem grmića ili bu- 
sena. Od tih načina rasplođivanja najviše je u 
običaju v i t i c a m a. Vitice, kad uzrastu, ogrnu 
se naplitko sipkom zemljom i puštaju korije- 
nje. Okorijenjene odrežu se od svoje matice 
i presađuju u jagodište. Prije sadnje prikrati 
se žilje na jednu trećinu oštrim nožem ili ška- 
rama. Otresu se djelomice od zemlje, odreže 
im se ozlijeđeno i žućkasto lišće s petljom, pa 
se umoče u kalo, da se prije prime. 

Jagode je najzgodnije saditi u jeseni, t. j. 
u mjesecu kolovozu i rujnu, a onda u travnju. 
Za sadnju u kolovozu i rujnu najprikladnije su 
biljke iste godine. Ako su- biljke nabavljene iz- 
daleka, tako da su po nekoliko dana na putu, 
onda je bolja jesenska sadnja, jer u to doba 
biljke su prestale rasti i ojačale. 

Na kućnim se vrtovima ili baštama sade ja- 
gode najzgodnije na rubovima pojedniih greda, 
i to vrste, koje ne tjeraju vitice. Ako su rubovi 
čim drugim zasađeni, neka se jagode uzgajaju 
na posebnim gredama, koje su široke 140 do 
150 cm. Na svakoj gredi metnu se tri reda bilj- 
ki s krupnim plodom i tri sa sitnijim t. j. mje- 
sečarke. Svaka pojedina vrsta jagoda neka se na 
jednom prostoru zasebice gaji. 

Jagode se najspretnije sade rukom, i to u 
redove. Kad se sade u redove, nategne se kono- 
pac ili špaga duž gredice, pa se motičicom na- 
čine 6 cm duboke brazdice, u koje se zasađuju 
biljke. U brazdicama se načini dosta jamica, 
žilje se što više raširi te zagrne sipkom zemljom 
i pritisne što čvršće objema rukama. Čim su 
biljke zasađene, neka se odmah zaliju vodom. 

Nakon što su biljke zasađene, njeguju se tako, 
da se okapaju, čiste i zalijevaju. 

Neki otrgavaju cvjetove misleći, da će se 
biljke bolje razviti. To nije dokazano, pa se ki- 
danje cvjetova ne preporučuje. Nadalje moraju 
se marljivo uklanjati vitice, jer je upravo u 
uklanjanju vitica glavna umjetnost u gajenju 
jagoda, da biljke ne rastu pregusto. 

Što se vitice ili izdanci češće i više kidaju, to 
su biljke bujnije razvijaju i obilnije rode. Ako 
želimo biljke rasploditi, tada moramo čuvati vi- 
tice, da se valjano ožile. Vitice se otkidaju svake 
četiri nedjelje, ali ne će škoditi i češće. 

Poslije cvatnje tlo se opet nešto okopa, a kad 
su zametnule plod, nužna im je obilna vlaga, 
pa zato se moraju često zalijevati, a tu je od 
velike koristi razrijeđena gnojnica. Jagode neka 


se zalijevaju dva do tri puta na nedjelju, i to 
jutrom ili večerom poslije šest sati. 

Što se jagode pomnije njeguju, to će se plo- 
dovi ljepše razviti. I njima valja obratiti veliku 
pažnju. Ponajprije se tlo prorahli,' a po njem se 
tad prospe gnoj iz izlij ališta ili obični zreli staj- 
ski gnoj, slama, pljeva ili mahovina. Od svega 
najbolja je mahovina. Pokrivanje zemlje jed- 
nom od navedenih tvari veoma koristi. 

Mjesto navedenih tvari može se podmetnuti 
pod plodove i drugo, da se ne prljaju. 

Poslije berbe jagodište se ne smije zapustiti, 
već ga treba i dalje njegovati. Treba naslanjati 
vitice, okupati ga, gnojiti i zalijevati, jer se već 
unaprijed moramo starati za buduću godinu. 
Biljku ništa ne slabi kao obilan rod. U tom slu- 
čaju neka se biljke jačaju, tako da se u srpnju 



PLOD DOMAĆIH JAGODA 


i kolovozu zalijevaju razrijeđenom gnojnicom, 
da se uklanjaju vitice, okapaju, nagrće žilje ze- 
mlj'om, ako je ono na površini golo. 

Prije nastupa zime, mora se jagodište očuvati 
od zimske studeni i smrzavice, pogotovu kad je 
suha zima, jer se tad lako smrzne tlo, pa biljke 
pozebu. Da se to ne dogodi, neka se biljke duž 
redova nagrnu zemljom. Prije toga mogu se ja- 
gode duž redova pognojiti zrelim stajskim ili 
slamnatim gnojem, a tad se visoko nagrnu, ali 
ne po biljci, da lišće ne trune. 

Pošto je neko jagodište već 3 do 4 godine 
rodilo, tlo se jako iscrpilo. Tada se biljke isko- 
paju poslije berbe, a dotične grede ili cijela po- 
vršina iskoristi se u koju drugu svrhu Ako su 
iskopane biljke dobrih vrsta i plod je zadovo- 
ljavao, ostavi se poseban broj jagodnih busova 
da po volji tjeraju vitice. Jagodne vitice imaju 
tu osobinu što se lako i lijepo ožile i što zadrže 
sva ona svojstva, koja je imala i njihova matica.* 

* Tko se hoće pomnije i više upoznati s uzgojem i 
iskorišćivanjem jagoda, neka kupi: »Jagoda, nje- 
zin uzgoj i upotreba« od prof. Ivana Ra- 
dića. Dobiva se kod poljoprivrednog odjeljenja Kr. 
banske upraye. u Zagreb.u. Cijena JO dinara. 

Za dobru djecu 


MLINARSKI POMOĆNIK I MAČKA 


U nekom mlinu živio je stari mlinar sa ženom, 
djecom i tri šegrta, koji su bili kod njega u 
službi. Kako su već dugo godina bili kod njega, 
reče im on jednoga dana: 

»Star sam i hoću da se odmorim. Otiđite u 
svijet i koji mi od vas donese najljepšega konja, 
tome ću ostaviti mlin, a on će mene njegovati 
do smrti.« 

Treći od njih bio je najmlađi. Njega su ostali 
šegrti zapostavljali i nisu mu željeli, da dobije 
mlin. Otišli su svi zajedno. I kad su došli do 
nekog sela, rekoše starija dvojica Ivici: 



VEČERNJA HALJINA 

filmske glumice Hansi Knoteck, koja je pobudila veliko zanimanje 
u modnom svijetu Foto Ufa 

»Ti možeš ovdje ostati, jer ionako nikada ne 
ćeš naći kljuseta.« 

Ivica je svejedno pošao s njima. Kad se spu- 
stila noć, došli su do neke jame. Tu su legli da 
prespavaju. Ona dva nekada čekala su, dok Ivi- 
ca zaspi, onda su izišli, ostavili Ivicu i umišljali 
si, kako su dobro napravili. Kad se pojavilo 



Hiljada je bolesti a jedno zdravlje! 


¥ 

Bili zdravi ili bolesni, ako još ne poznate Raden- 
sko ljekovito kupalište, tražite kartom prospekte 
i upute: Uprava Radenskog kupališta, Slatina 
Radenci (kod Maribora). 

Direktan vagon iz Zagreba do samoga kupališta 


sunce, probudi se Ivica i opazi, da leži u dubo- 
koj jami. Obazre se okolo i reče: 

»Ah, Bože, gdje sam?« Digne se, izvuče se iz 
jame, ode u šumu i pomisli: »Ovdje sam posve 
sam i bez ičesa. Kako da dođem do konja?« 
Razmišljajući tako sretne jednu malu, debelu 
mačku, koja mu je umiljato rekla: 

»Ivice, kuda želiš poći?« 

»Pa ti mi ne možeš pomoći!« 

»Ipak znadem, što želiš,« reče mačkica, »ti 
želiš jednoga lijepoga konja. Dođi k meni i budi 
sedam godina kod mene u službi, pa ću ti dati 
takvoga konja, kakva nisi vidio, otkad živiš. 

»To je neka čudotvorna mačka,« pomislio je 
Ivan, »ali ću ipak vidjeti, da li je istina to, što 
kaže.« 

Ona ga pozove u svoj dvorac, u kojemu su 
bile same mačkice, koje su je dvorile. One su 
spretno skakale preko stepenica gore i dolje. 
Bile su vesele i dobre. Navečer, kad bi večerale, 
morale su tri svirati, jedna je gudila po basu, 
druga po violini, a treća je iz sve snage puhala 
u trublju. Kad su se najele, spremile su stol, a 
mačka je rekla: 

»Dođi, Ivice, i pleši sa mnom.« A Ivica je od- 
govorio: »Ne, ne ću s mačkom plesati, to nisam 
još nikada vidio!« 

»Onda ga odvedite u krevet,« rekla je mač- 
kama. 

Jedna mu je svijetlila do spavaće sobe, druga 
mu je skinula cipele, jedna čarape, i na koncu 
je jedna utrnula svijetlo. Ujutro su opet došle 
i pomogle su mu izići iz kreveta. Jedna mu je 
oblačila čarape, jedna podveze, jedna mu je do- 
nesla cipele, jedna ga je oprala i sušila mu lice 
repom. 

»To je baš ugodno,« rekao je Ivica, On je 
morao služiti mački, i svaki dan cijepati drva. 
Za to je dobio sjekiru od srebra i čelika. Tu je 
ostao u kući, dobro se hranio, ali nije nikoga 
vidio, osim šarene mačke i njezina društva. Jed- 
nom mu je rekla: 

»Idi, pokosi livadu i osuši sijeno,« i dade mu 
srebrnu kosu i zlatni brus, ali mu reče, da opet 
sve u redu natrag donese. 

Ivica je otišao, izvršio je svoj posao, kako mu 
je bilo naloženo. Kad je svršio, donese kosu, brus 
i sijeno kući i upita, hoće li sada dobiti svoju 
plaću. 

»Ne,« rekla je mačka »moraš mi još nešto 
napraviti. Evo ti građa od srebra, tesarska sje- 
kira i sve, što ti treba od srebra, i od toga mi 
napravi malu kućicu. Kad je Ivica sagradio ku- 
ćicu, rekao je, da je dogotovio, a konja još nije 
dobio. Sedam mu je godina prošlo kao pola go- 
dine. Mačka ga upita, hoće li vidjeti svoje konje. 

»Hoću,« reče Ivan. Onda ona otvori vrata 
od kućice. A kad ih je otvorila, stvori se pred 
njim dvanaest konja. Ivanu se srce radovalo, 
kad je vidio, kako ponosno pred njim stoje. 

kako su čisti i sjajni. Dala mu je jesti i piti, 
a onda mu je rekla: 

»Idi kući; ali konja ti ne dam odmah sada. 
Za tri dana doći ću k tebi i sama ću ti ga do- 
vesti.« 

Ona mu pokaže put do mlina — i on ode. 
Nije mu dala ni novu odjeću, nego je morao da 
ide u svom starom poderanom odijelu, u ko- 
jemu je došao k njoj, te koje mu je kroz se- 
dam godina već i prekratko postalo. 

Kad je došao kući, već su i ona dva šegrta 
bila tamo. Svaki je svoga konja doveo, ali od 
jednoga je konj bio slijep, a od drugoga je še- 
pao. Oni upitaše: 

»Ivica, gdje je tvoj konj?« 

»Za tri dana će doći.« 

Oni su mu se smijali i rekli: 

»No, što će biti krasan konj, kojega ćeš do- 
vesti.« 

Ivica je ušao u sobu; ali mu mlinar reče, da ne 
može ovako poderan jesti s njima za stolom, 
jer bi se morali stidjeti, kad bi netko došao. 
Dali su mu zato da vani jede. Naveče, kad su 
išli spavati, isto tako nisu mu dopustili, da s nji- 
ma spava, nego je morao otići u štalu kod gu- 
saka i spavati na malo prostrte slame. 

Treći dan ujutro, kad se zbudio, uđe u dvorište 
kočija, u koju je bilo upregnuto šest konja. Ah, 
svi su se blistali, da ih je krasota bilo pogle- 
dati. Onda je došao još jedan sluga, koji je 
vodio sedmoga konja — za siromašnog šegrta. 
Iz kočije iziđe prekrasna kraljevna i uđe u 
mlin. To je bila ona mala šarena mačkica, kojoj 
je Ivan sedam godina služio. Ona upita mlinara, 
gdje je najmlađi šegrt. A mlinar joj odgovori: 

»Mi njega ne možemo držati u mlinu. Tako 
je poderan! Leži tamo u kućici kod gusaka.« 

Kraljevna naloži, da ga odmah dozovu. Po- 
zvali su ga. Sluga izvadi krasne haljine za Ivi- 
cu, a on se najprije opere, onda obuče — i bio 
je ljepši nego ijedan kralj. 


Kraljevna zaželi da vidi konje drugih šegrta: 
jedan je bio slijep, drugi je šepao . . . Onda slu- 
ga dovede onog sedmoga konja. Kad ga je mli- 
nar ugledao, reče, da još takva konja nije vidio 
u svojem dvorištu. 

»To je za trećeg šegrta,« reče kraljevna. 

»E onda on mora dobiti mlin,« odgovori 
mlinar. 

Ali kraljevna reče Ivici, neka ostavi i konja 
i otiđe s njime. Najprije su se odvezli k njoj 
u mlin; uzme zatim svog vjernog Ivicu u kočiju 
maloj kućici, koju je on napravio srebrnim 
alatom. Sada je to bio veliki dvorac, a sve je 
u njemu bilo od srebra i zlata. Kraljevna se i 



DJEČAK S KRAVAMA U OKOLICI SUBOTJCE 
Foto Ivo Prćić 


Ivica vjenčaju; bili su vrlo bogati, tako da su 
za cijeli život dosta imali! Zato neka nitko ne 
kaže, da i najsiromašniji ne bi mogao mnogo 
postići. 

Napisala BRAČA GRIMM, prevela Z. L. PERIN1Ć 


IGLA I KONAC 


Igla i konac danas su stvari tako obične i 
tako čovjeku prirasle, te nam se čini, kao da 
nije bilo nikad vrijeme, u kojemu se za te kuć- 
ne sitnice nije znalo. A ipak, to je vrijeme ne- 
kada davno postojalo, i morao je nekoć čo- 
vječji um da izumi i te sitne alate: iglu i konac. 

Najstarija igla, kojom se pradavni čovjek 
služio u svom krojačkom i šivačkom zanatu, 
bila je od drva! Takva je igla služila za probi- 
janje tvrdih koža, za pravljenje rupica na ko- 
ži, kroz koje bi se provukli životinjski repovi 
ili konopci spleteni iz prikladnog pruća. — Iz 
takve preproste »igle« razvila se istodobno i 
igla od kosti. A kasnije u željeznoj dobi igla 
posebne vrsti sa šiljkom na jednom i rupicom 
na drugom kraju naličila je na današnje igle, 
koje se upotrebljavaju za šivanje vreća i koje 
su malko svinute. 

U srednjem vijeku, kad se oblačenje popelo 
na viši stupanj savršenstva, usavršila se igla i 


postala tanka kao vlas. Osobito su u to vrijeme 
bile poznate igle iz Niirnberga u Njemačkoj. 

Danas se igle proizvode na veliko, a ima ih 
svakakvih veličina i debljina — već prema tome, 
kojoj su svrsi namijenjene. 

Za šivanje potreban je uz iglu i konac, no 
ne zna se iz povijesti, kada je nastala prva spre- 
dena nit. iU iskopinama nalazimo je dosta dav- 
no. Razne nađene tkanine pokazuju, da su lju- 
di rano poznavali spredenu nit, ali se u početku 
nisu njom služili za šivanje. Onda su odijela bila 
satkana iz jednoga komada. Domaćice u ono 
vrijeme nisu gubile vremena u krpanju, koje je 
danas tako važno u kućanstvu i koje oduzima 
domaćicama mnogo vremena. Ni šivanje ni kr- 
panje nije onda bilo »u modi«. Šivanje i krpa- 
nje ne ide baš u tako daleku prošlost. 

Nije nam teško zamisliti, kako mora da je 
teško i nezgodno ljudima bilo bez nekih sitni- 
ca, koje su nama danas posve obične Z. 

ŠT O Z A BT I M A ŽENE 


MAJKAMA UČENICA 

Naše nam je doba donijelo ‘samo- 
stalnost žena. Mnogo djevojčica sjedi 
cijele godine nad knjigama, a kuhača 
i igla im je nepoznata. Nije mi na- 
kana, da im osporim pravo na pra- 
znike, ali se ipak mora naći vrijeme, 
da se nauče kuhati, siti i voditi ku- 
ćanstvo. Njihova će im inteligencija 
pomoći, da sve nauče lakše, a neko- 
liko sati poslije podnevnog rada u 
kući i za kuću bit će im dobra škola 
za život, koji je svakome zagonetka. 
Jednoga im dana povjerimo sprema- 
nje, drugoga kuhanje, a treći dan 
neka peru, glačaju i slažu rublje, a 
kadgod neka pomognu kod šivanja 
jeftinih haljina. Nije dokaz pravoga 
obrazovanja, kad se mlada djevojka 
diči posvemašnjim neznanjem žen- 
skoga rada. Nije to posao samo za 
mamice. Neka kćerka pokuša sama, 
pa će pravednije ocijeniti cijelogo^ 
dišnje zanimanje svoje majke. Žena 
mora znati sve ženske poslove, bez 
toga joj malo vrijedi i doktorat. 
Ako ne zna raditi, ne će znati ni za- 
povijedati ni prosuditi rad svoje po- 
sluge u kućanstvu. Koliko samostal- 
nih i udanih intelektualka može biti 
drugima uzorom u vođenju vlastito- 
ga kućanstva, a koliko ih je u tome 
važnom dijelu življenja tako neukih 
i nespretnih, da ih ismjehava sva nji- 


Tjedni kalendar dobre domaćice 


Rimokat. 

kalendar 

Nedjelja 

15 

Vel. Gospa 
Ponedjeljak 

16 

Joakim 

Utorak 


Hijacint 

Srijeda 


Jelena 

Četvrtak 

19 

Ljudevit 


Kolovoz — August 

Objed: Ragru-juha od kokoši. 

Kokošje meso s pečenim krumpirima 
i umakom od hrena. Kolač sa šlji- 
vama. 

Večera: Pašteta od jetara, kruh 
i čaj. 

Objed: Juha od krumpira. Kne- 
dle sa sirom. Šljive. 

Večera: Drobljenac sa salatom. 


Objed: Juha od zeleni. Mahune 
na masti s faŠiranim odrescima. 
Večera: Sir s vrhnjem. 


Objed: Juha od rajčice. Pečeni 
jastučići od sira s pekmezom. 
Večera: Meko kuhana jaja. 


Objed: Juha od špinata. Teleći 
paprikaš. Kajsije. 

Večera: Palačinke s pekmezom. 


20 

Bernardo 


O b j e d: Juha od vrhnja. Pečena 
riba. Salata. 

Večera: Pečeni jastučići od sira 
s pekmezom. 


Subota 


Ivana Franc. 


Objed: Prežgana juha. Pečenje 
s vrganjima. Naduvak od makarona. 

Večera: Krumpir sa sirom i sa- 
latom. 


hova okolina. To je pogreška ili za- 
sluga njihovih majki. 

O PAPRU I CIMETU 

PAPAR. Domovina mu je u Indiji na 
Malabarskoj obali. Indijci ga zovu 
pipali, Od njih je prešao u Perziju, 
gdje ga zovu pipari. Dalje je stigao 
ka Grcima, koja ga nazvaše peperi. 
Od Grka su ga primili Rimljani i ka- 
snije sva Evropa. I danas dobivamo 
papar iz Indije, iz Malake, s Malaj- 
skih otoka i iz Šijama. Iz tih se ze- 
malja izvozi godišnje osam do deset 
tisuća tona papra. Evropa ga već vje- 
kovima troši vrlo mnogo. Nekada 
su se i kolači pravili s paprom. Na ta 
vremena nas podsjećaju i naši »pa- 
prenjaci«, u kojima danas većinom i 
nema papra. 

CIMET. Spominje se i u Bibliji. Ri- 
mljani su Arabiju smatrali domovinom 
ove mirodije. Odanle su ga razvažali 
Feničani na Zapad, ali prava domo- 
vina mu je u Indiji, zapravo na otoku 
Ceylonu. Ondje su Portugižani u XVI. 
stoljeću našli najbolje vrste cimta. 
Od njih je monopol prešao na Ho- 
lanđane. Ovi su ga dovažali kući u 
ogromnim količinama, za koje nije 
bilo dovoljno kupaca. Stoga su u 
Antwerpenu znali spaliti čitava brda 
cimta, klinčića ili orašca, da je znala 
ugodno zamirisati čitava Holandija. 
Otkad je Ceylon engleski, imadu En- 
glezi najbolji cimet, ali je dobar ta- 
kođer sa holandskih rasadnika na 
Sumatri, Javi i Borneu pa iz francu- 
skih rasadnika na Mauritiusu kod 
Madagaskara, a goji se i u Brasilu. 

Zdravlje 

Slabokrvnost i bljedobolja. Danas 
imade mnogo mladića i djevojaka, ko- 
ji boluju od slabokrvnosti i bljedo- 
bolje. Kod ove bolesti važne su dvije 
preporuke: pazi kako se hraniš i ka- 
ko se oblačiš! Ako hoćemo u liječe- 
nju bolesti imati zbilja trajan uspjeh, 
onda moramo svoju hranu udesiti kao 
dijetu. Treba se kaniti vina, pive, ki- 
selih jela, mirodija, jake kave, čaja 
i uživanja mesnih jela. Treba se po- 
četi hraniti mlijekom, povrćem, jaji- 
ma, piritom 1 kuhanim voćem svake 
vrste, i zelenom limunom priređenom 
salatom, koja je važna hrana u ovoj 
bolesti. Bolesnik osim kuhanog voća 
može da jede i svježe voće ali ga 
uvijek treba dobro oprati. Odijelo ne 
smije biti stegnuto oko tijela, da ne 
bi priječilo kolanje krvi. Hladne krat- 
ke kupelji i gimnastika upotpunit će 
ovo liječenje. Neću, dok bčlesnik 
spava, treba da ostavi otvorene pro- 
zore i boravi na svježem zraku. 

Dječja kolica 

dječji kreveti i sve ostalo 

željezno i mjedeno poktićtvo 
najjeftinije kod 

FILIPA BAUMA 

DEŽMANO VA 2 - PROLAZ TUŠKANAC 

Kruh naš svagdašnji neka bude 

AISKER KRUH 

Dobije se u svim boljim delika- 
tesama i mijekarnama. 

A7SKE.ll KRUH 

je najzdraviji, jer se priređuje 
bez germe (pjenice) 

Događaji 

24. s r p n j a: Umro u Beogradu 

srpsko-pravoslavni patrijarh Var- 
nava. — U beogradskoj skupštini 
primljen konkordat sa 169 : 128 
glasova. 

25. U Jerusalemu posvećen hrvatski 
oltar blaženiku Hrvatu Nikoli Ta- 
veliću, jerusalemskom mučeniku. 
— Nadbiskup koadjutor Dr Stepi- 
nac od jerusalemskog patrijarhe 
odlikovan i postao Komtur Bo- 
žjega Groba, a kustos Svete Ze- 
mlje preuzv. g. nadbiskupu, Dr. J. 
Andriću i prof. Kerdiću darovao 
zlatni palestinski križ. 

30. U Beogradu pogreb patrijarhe 
Varnave. — Japan stavio ultima- 
tum Južnoj Kini. 

31. Japanske čete zauzele Tiencin. — 

. Ustanovljeno, da Sovjeti saboti- 
raju rad u Odboru za neuplita- 
nje u Španjolskoj. 

1. kolovoza. — Velika smotra 
narodne pjesme i plesa priređena 
u Kupincu u počast predsjednika 
Dra V. Mačeka. Strahovito ne- 
vrijeme u samoborskom kraju. 

2. Predsjednik engleske vlade Cham- 
berlain piše pismo Mussoliniju i 
veli, da bi sporazum Engleske sa 
Sovjetskom Rusijom bio katastro- 
falan za englesko ime. 

3. Talijanski novinari vratili se u 
London, koji su prije par mje- 
seci bili demonstrativno napustili. 

4. Krasan doček hrvatskih hodo- 
časnika s nadbiskupom Drom 
Stepincem u Zagrebu na povrat- 
ku iz Palestine. 

5'. Vatikan opunomoćio nadbiskupa 
Toleda, da pregovara s genera- 
lom Francom. — U Rusiji osu- 
đeno na smrt 122 radnika jedne 
tvornice konzerva s motivacijom 
da su troeksisti. 

6. Zapovjednik vladinih trupa u Ma- 
dridu general Miaja dao ostavku. 
— Talijanski ministar vanjskih 
poslova grof Clano veli, da je 
englesko-talijansko zbliženje pro- 
šlo najtežu fazu. — Krčki biskup 
Dr Srebrenić uložio protest kod 
banske uprave u Zagrebu protiv 
golotinje u kupalištima. 

7. Opaža se, da se i Francuska sve 
više udaljuje od Sovjetske Rusije. 
— Uzbuđenje, jer su nepoznati 
avioni bombardirali engleski tr- 
govački brod. 

DOMAĆICE 

Kupujte staklenu, porculan- 
sku i vatrostalnu (feuerfest) 
robu u domaćoj staklani 

R. PAS AR IO 
Ilica 5 ZAGREB Ilica 5 



Pustolovni roman u slikama 


ZLATNI OTOK 


18. NAPISAO R. L. STEVENSON — ILUSTRIRAO STJEPAN PETREŠEVIĆ 



Istom što su se njih 
petero dovukli do sre- 
dine južnoga kolja oko 
daščare, nasrnu na njih 
divlje kričeći sedam bun- 
tovnika. Squire. doktor, 
iz daščare Hunter i Joy- 
' ce opališe i jedan od bun- 
tovnika pade mrtav, a 
ostali se razbježaše kud 
koji. Činilo se, da su se 
zasada oslobodili napada- 
ča, te skinuŠe puške. 


Zatim iz grmlja puče 
pištolj i Tom Redruth 
pade. Buntovnici se pred 
puškama razbježaše. Ka- 
petan digne na vrhu da- 
ščare englesku zastavu, a 
buntovnici s lađe su iz 
topa u nju gađali. Vjerni 
Tom pomolivši se Bogu 
izdahne na žalost svima. 
Kapetan ga kao junaka 
pokrije zastavom, jer je 
umro vršeći dužnost. 


Tuga za starim Redru- 
thom bila je velika. Ipak 
poslaše Huntera i Joycea, 
da se prokradu do oba- 
le, gdje je zavladala osje- 
ka, i neka donesu meso, 
koje se bilo potopilo s 
čamcem. Ali buntovnici 
bili su brži: oni su već 
polako čamcem vozili na 
lađu nađenu robu. Uto do 
daščare doprije neki zov. 
Bio je to Jim. 


Jim je pričao doktoru 
sve što je čuo i vidio od 
Ben Gunna, koji mu je 
toliko pričao o svemu, a 
najviše o mjestu, gdje je 
blago, o Flintu, Silveru i 
dr. Ben Gunn želi, da 
Jim reče zapovjednicima, 
da je on tu. Ali neka ne 
javi Johnu Silveru, ako 
bi pobijedio, jer da je on 
najgori razbojnik, kojega 
se svaki poštenjak boji. 


TRI ANEGDOTE 


DOSJETLJIVI ODGOVOR 

Jan Matejko, poljski slikar (rođen g. 1837. 
u Krakovu, gdje je i umro g. 1893.) naslikao je 
među ostalim slikama iz poljske povijesti prizor 
iz sabora ođ godine 1773., koji je odobrio ugo- 
vor o diobi Poljske. Jedan od tih patriota Feliks 
grof Potocki bio je na tom platnu predstavljen, 
kako drži ruku u džepu, iz kojega padaju zlatni 
dukati, koje je bio dobio od ruske carice za svoju 
izdaju. 

Kad je slika imala biti prodana u inostranstvo, 
spočitavali su umjetniku nedostatak rodolju- 
blja. Matejko odgovori: 

»Ako je inostranstvo nekoč moglo kupiti ori- 
ginal, sasvim je u redu, da dobije i kopiju.« 

DOBAR SIMBOL 

Maksimilijan II., kralj bavarski (od g. 1811. 
do g. 1864.) dođe jedno veče za stol k pjesni- 
cima, koje je bio pozvao u Miinchen, ali je bio 
očito neraspoložen. Inače živahni razgovor — 
nije mogao doći u tok, pa je kralj dao razja- 
šnjenje, zašto je tako zlovoljan. Ispripovijedao 
je, kako je malo prije s ministrom financija imao 
razgovor, koji nije bio ni najmanje radostan. 
Na papiru stoje doduše dobri prihodi od poreza, 
ali u stvarnosti novac pritječe kukavno i držav- 
ne financije izgledaju radi toga vrlo žalosno. 

Pjesnici i drugi prisutni umjetnici nisu znali 
pravo, što bi odgovorili na te riječi, jer su se 
ticale područja, koje im je bilo vrlo daleko. 
Samo pjesniku E. Geibelu sine dobra misao. 
Ustane, uzme iz posude, u kojoj se hladilo vino, 
dok su svi šutjeli, komad leda kao šaka i pruži 
ga svomu susjedu, a ovaj drugome do sebe. Led 
je išao od ruke do ruke, dok ne dođe do kralja, 


koji primi komadić leda — velik kao trešnja. 
Kralj pogleda pitajući pjesnika. 

»Veličanstvo,« reče Geibel, »na ovaj se način 
moraju rastopiti najveći prihodi države.« 

BABIN MED 

Jedna baba donese ćup meda na čaršiju da 
proda. Bio je pazarni dan i svijeta mnogo. Baba 
stoji kod ćupa, a jedan po jedan dolazi i pita: 

»Po što, baba, med?« 

»Šest groša oka,« odgovara baba. Svaki za- 
hode prst u ćup, lizne da okuša, pa reče: 

»Skupo, baba!« i ode dalje. 

Tako jedan, te drugi i treći, svi od reda. Kad 
baba vidi, kako ide taj pazar, dosadi joj odgo- 
varati, pa zašuti. 

»Po što, baba, med?« upita opet jedna mu- 
šterija. Baba šuti. 

»Govori, baba, po što med, ako ga prodaješ?« 

»Što pitaš, brate? Lažni, pa prolazi. Vidim ja 
moj pazar danas!« odgovori baba ljuta. 

RAZLIKA U SHVAĆANJU. 
»Mi $a svojom služavkom postu- 
pamo kao sa članom porodice. 
A vi, susjedo?« 

»Mi ne. Moramo naprotiv biti 
učtivi prema svojoj služavci!« 

MODERNI LIJEK PROTIV 
DOSADE. »Trpim strahovito od 
dosade. Šta da radim?« 

»Potpišite mjenicu na tri mje- 
seca i da vidite, kako će vam 
vrijeme brzo prolaziti!« 

UGODNA KAZNA. Upravnik 
jedne kaznionice okupi sve ro- 
bijaše oko sebe i zaprijeti im sei 

»'Noćas je netko u mom stanu 
orobio stan i odnio sav novac 
i nakit. Sigurno je to učinio ne- 
tko od vas. Kažem vam, da ću 
toga lopova, ako ga pronađem, 
baciti napolje.« 

PASJA OSVETA. Susjeda: 
»Vaš pas mi je pocijepao ha- 
ljinu!« 

Susjed: »Sigurno ste ga 
dražili. On je s mirnima miran.« 

Susjeda: »Nisam. Sjedjela 
sam za klavirom i svirala.« 

S u s j e d: »Eto, ipak ja imam 
pravo! Ipak ste ga dražili!« 

PAKOST. »Dragec mi je prek- 
juče rekao, da će poludjeti, ako 
mu ne postanem žena!« 

»Vidi ti, a juče je zaprosio 
moju ruku!« 

»Eto ti, sad se i sama možeš 
uvjeriti, da je ipak poludio!« 

MEĐU ŠOFERIMA. »Misliš li, 
da tvoj automobil može juriti 


brzinom 80 kilometara na sat.« 

»Sasvim razumljivo. Doista, 
treba za to nešto više vremena.« 

MEDU PRIJATELJIMA. »Da 
li ti, Vinko, uvijek piješ?« pita 
prijatelj poznatog pijanicu. 

»Ne uvijek.« 

»A kada ne piješ?« 

»Kada spavam . . .« 

STARI FILM. »Jesi li čuo za 
film: Želje moje žene?« 

»Za taj film nisam čuo. Ali 
neprekidno slušam želje svoje 
žene.« 

NA TRŽIŠTU. Slikar: »Uža- 
sno, da vi meni nudite za sliku 
samo trideset dinara, a ja sam 
za samo platno potrošio pede- 
set!« 

Kupac: »Da, ali platno nije 
više novo!« 

RAZGOVOR UGODNI. Otac: 
»Eto, sine, meni je šezdeseta 
godina, ali ja se ne sjećam, da 
sam u životu ikada rekao koiu 
laž!« 

:S i n: »Umiri se, tata, znaš, da 
u starosti popušta pamćenje 
svakog čovjeka« 

GOSTOLJUBIVOST. »Ja se 
sada vrlo strogo držim dijete 
za mršavljenje. Ne jedem ništa, 
pijem samo vodu . . .« 

»Hoćete li večeras biti naš 
gost?« 

OPRAVDAN RAZLOG. Prva 
prijateljica: »Liječnik mi 
je nastrožije zabranio da radim 
u kuhinji.« 


Druga: »Sigurno ti je muž 
bolestan!« 4 

ČUVAREV ČUVAR. Jedan či- 
tatelj provincijskog lista uputio 
je uredništvu ovo pismo: 

»Kupio sam nedavno psa. Či- 
ni mi se, da je veoma plašljiv, 
pa se bojim, da me ne će dobro 
čuvati . . . Što ću raditi?« 

O dg ovo riše mu: »Kupi- 
te jednog dobrog čuvara, da 
čuva ovoga prvog.« 

OSOBITA NJEGA. »Vaša go- 
spođa ima divnu kosu. Sigurno 
je vrlo dobro njeguje.« 

»Da. Svako veče je ostavlja u 
ormaru.« 

BRUTALAN IZGLED. »Slu- 
šajte, tu je nesnosno. Taj vaš 
šef ima užasno brutalan izgled!« 

»To je samo prije podne, dok 
diktira dužnicima pisma!« 


Najveća 
katoli- 
čka 
tvrtka 
glazbala 
u državi 

Naš Dobrijan ima 
danas pušku novu 
Leno ga s njome 
u šumi — u lovu! 


DOBRIJAN U LOVU 

yi\ 



Dječak neki leti 
k našem dobrom stricu 
i nosi mu, glete, 
hitru vjevericu. 


Za deset dinara 
kupio ju čika . . . 
U nju će da cilja, 
ko što kaže slika. 


Bum!... Poleti zvjerka 
kao brza strijela . . . 

Tek je komad repa, 
puška joj odnijela! 


Ilustrovani tjednik „ Obitelj “ izlazi svake nedjelje. Pretplata 30 Din na tri mjeseca, za inozemstvo 4 dolara godišnje . Pretplata se plaća unaprijed 
Rukopisi se ne vraćaju. „Obitelj u izdaje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik M Obitelji" 
Zagreb, Trenkova 1. Adresa uredništva i uprave „ Obitelji Zagreb , Trg Kralja Tomislava 21. Telefon 54-17. Ček. rač. pošt. šted. br. 33.536 
„ Obitelj m se tiska u Tiskari Narodnih Novina u Zagrebu. Za tiskaru odgovara V. Kirin , Deželićeva ul. 2. 









LJETNE 

SPORTSKE 

HALJINE 


Nekoliko jednostavnih haljina za ljeto i ljetni sport Lijevo: Dvije haljine za prije podne. L Bijela ha- 
ljina sa crvenim ovratnikom i pucetima s bijelim točkama. 1 — 2. Prugasta zelena haljina iz materijala za 
pranje. Ovratnik bijeli. — Desno: Dvije haljine za tenis- 3. Bijela platnena haljina sa plavim ovratnikom. 
— 4. Jednostavna bijela haljina sa crvenim pucetima. 




